Planete+-+Lapuste+Gabriel

__Planete__ Planetele reprezintă forţa energetică aflată în mişcare. Fiecare semn tranzitat aduce caracteristicilor planetare elemente noi. Trăsăturile lor erau cunoscute de alchimişti care încercau prin practici oculte să moduleze şi să transforme această energie după scopuri numai de ei ştiute. Simbolul Soarelui este universal - un cerc cu un punct în care extins devine sistemul solar, o alta transpunere a atomului, iar celula cu nucleul său descrie în linii mari aceeaşi reprezentare. Nu întâmplător există similitudini între elemente ale naturii şi simboluri ale energiilor subtile. Asemănarea vine să argumenteze că materia este ecoul forţelor energetice subtile pentru a întări ideea că Spiritul acţionează, iar materia reacţionează. ====Aşadar va trebui să înţelegem că gândurile noastre nu sunt determinate de planete, ci sunt reflexii ale interacţiunii dintre noi şi planete. Când spunem „//te iubesc//” din toate părţile o energie similară răspunde „//te iubesc//”. Dacă spunem „//te urăsc//” de pretutindeni ecoul va răsuna „//te urăsc//”. Nu planetele sunt de vină că oamenii au aceste sentimente!==== ====Aflate în comunicare directă cu zodiacul, prin tranzit, planetele reacţionează diferit. Zodia care comunică cel mai bine cu planeta este domiciliul, iar cea care se limitează la a amplifica unele calităţi este exaltarea (lauda). La polul opus se află exilul (calităţile planetei sunt diminuate) şi căderea (planeta nu se poate exprima). Trigonocraţia (bucuria) este o calitate pozitivă a planetei.====